
A szülői attitűd vizsgálata a "Maci óvoda" fejlesztő iskola és egységes pedagógiai szakszolgálat intézményében.

A dolgozatom tárgya a szülők, az integrált nevelésről alkotott nézeteik és ezek tanulmányozása. Igyekszem a szülők pozitív hozzáállását, tapasztalatait fókuszba állítani, mert meggyőződésem, hogy az integrált nevelés – oktatás előnyei ismertebbek a körükben. Kutatom, mennyire vannak tisztában az intézménybe járó sajátos nevelési igényű gyermekek betegségeivel és mely típusú fogyatékosság elfogadottabb a szülők körében. Vizsgálom, hogy önmagán és gyermekén milyen változást vélt felfedezni a szülő, valamint hosszabb távon milyen előnyét, esetleg hátrányát tapasztalta az integrált nevelésnek. Szakirodalom segítségével bemutatom a nevelés e formájának jogi hátterét, elméletét, és néhány alappillérét. Foglalkozom az attitűddel és az előítéletességgel, mint napjainkat meghatározó fogalmakkal, valamint a témában elismert kutatások eredményeit is számba veszem. Kutatásomat kvantitatív módszerrel végzem, kérdőíves felméréssel. Fontosnak tartom a kérdőív kitöltésének körülményeit is figyelembe venni. A kutatás alanyainak körét leszűkítettem a „Maci” óvodába járó gyerekekre és szüleire, értve ez alatt mind az ép és mind a sajátos nevelési igényű gyerekeket.
Kutatásom csupán részkutatás, a kapott eredményeket a későbbiekben, szélesebb populációban is meg akarom ismételni, illetve felhasználni a kapott eredményeket. 



